Apink

**Apink** (בקוריאנית **에이핑크**) היא להקת בנות דרום קוריאנית. הלהקה הוקמה על ידי הלייבל **IST Entertainment** עם שבע חברות. כיום יש בלהקה חמש חברות לאחר ששתיים מהחברות עזבו. הלהקה התחילה את הפעילות ב-19 באפריל 2011 עם החברות פארק צ'ו רונג, יאן בו-מי, ג'ונונג'י, קים נאם ג'ו, הו הייונג, הונג יו-קיונג וסון נאון. ב־2013 הונג יו-קיונג עזבה את הלהקה. ב-2022 סון נאון עזבה את הלהקה. הלהקה ידועה בקונספט ה"תמים" שלה ובשמירה על תדמית "טהורה וחמודה". מועדון המעריצים של הלהקה נקרא "פנדה".

## היסטוריה

### 2011: הופעת בכורה
ב-19 באפריל 2011 הלהקה הוציאה לאור את מיני-אלבום הבכורה שלה, *[[Seven Springs of Apink]]* עם הסינגל המוביל "Mollayo". הלהקה קיימה את הופעת הבכורה שלה על הבמה עם השיר "Mollayo" בתוכנית M Countdown של ערוץ Mnet ב־21 באפריל, במסגרת קידום האלבום. בחודש נובמבר Apink החלו לצלם תוכנית ריאליטי בשם *Birth of a Family* יחד עם להקת הבנים אינפיניט. התוכנית תיעדה במשך שמונה שבועות את מאמציהן של שתי הלהקות בטיפול, שיקום ודאגה לבעלי חיים נטושים ובעלי עבר של התעללות. ב-22 בנובמבר הלהקה הוציאה לאור את המיני-אלבום השני שלה *[[Snow Pink]]* עם הסינגל המוביל "My My". בחודש נובמבר Apink זכו בפרס הראשון שלהן, פרס תגלית השנה (להקת בנות), בטקס פרסי MAMA לשנת 2011, שנערך בסינגפור.

### 2012–2013: אלבום ראשון, עזיבתה של יוקיונג והצלחה מסחרית
בינואר 2012, Apink זכו בפרס הראשון שלהן בתוכנית המוזיקה M Countdown עבור השיר "My My". בפברואר, הן זכו בפרס Rookie of the Year בטקס 1st Gaon Chart Awards .
[ממוזער|Apink מופיעות עם השיר "Bubibu" בתוכנית [M Countdown בשנת 2012|225x225 פיקסלים]]
ב-9 במאי 2012 הלהקה הוציאה לאור את אלבום האולפן הראשון שלה, *[[Une Année]]*. הן התחילו את קידום האלבום עם הופעות שבועיות בתוכניות מוזיקה על מנת לבצע את שיר הנושא "Hush" במהלך חודש יוני. באמצע יולי, הן המשיכו לקדם את האלבום עם יציאתו של הסינגל השלישי מהאלבום, "Bubibu", שנבחר על ידי המעריצים בהצבעה באתר Mnet.

באפריל 2013 IST Entertainment הודיעה כי יוקיונג עזבה את הלהקה עקב לימודיה, ו-Apink תמשיך לפעול כלהקה בת שש חברות מבלי להוסיף חברות חדשות. המיני-אלבום השלישי של הלהקה, *Secret Garden*, ושיר הנושא שלו, "NoNoNo", יצאו לאור ב־5 ביולי. השיר "NoNoNo" היה הסינגל המצליח ביותר של הלהקה, שהגיע למקום השני במצעד קיי-פופ הוט 100. בנובמבר 2013, בטקס פרסי MAMA, הלהקה זכתה בפרס "Next Generation Global Star".

### 2014: עלייה בפופולריות והופעת בכורה ביפן
ב־13 בינואר 2014 Apink הוציאו את השיר "Good Morning Baby", לציון 1,000 ימים מאז הופעת הבכורה של הלהקה. השיר הגיע למקום השישי במצעד השבועי של Gaon. המיני־אלבום הרביעי שלהן, *[[Pink Blossom]]*, והקליפ לשיר הנושא שלו, "Mr. Chu", יצאו לאור ב־31 במרץ. השיר הגיע למקום השני במצעד הקיי-פופ הוט 100 של בילבורד. הלהקה זכתה בשישה פרסים בתוכניות מוזיקה שונות עבור "Mr. Chu". השיר היה השיר הדיגיטלי השמיני הנמכר ביותר בשנת 2014, לפי מצעד סוף השנה של Gaon.
ממוזער|Apink על השטיח האדום של KBS Song Festival בשנת 2014
בחודש יוני 2014, בומי ונאמג'ו הקימו תת-להקה בשם Apink BnN אשר הוציאה את הסינגל "My Darling" במסגרת פרויקט חגיגות העשור של Brave Brothers. בהמשך נכלל השיר גם במיני-אלבום החמישי של Apink, *[[Pink Luv]]*. הסינגל "Break Up to Make Up", שיצא במסגרת הפרויקט A Cube for Season #Sky Blue, ובוצע על ידי אונג'י, פורסם ב-8 ביולי והגיע למקום הראשון במצעד הדיגיטלי השבועי של Gaon.

Apink ערכו את הופעת הבכורה שלהן ביפן ב-4 באוגוסט בטוקיו, וב-15 בספטמבר באוסקה, בנוכחות של כ-6,000 מעריצים. סינגל הבכורה שלהם ביפנית, "NoNoNo", שכלל גם גרסה יפנית לשיר "My My", יצא ב-22 באוקטובר. הסינגל הגיע למקום הרביעי במצעד הסינגלים השבועי של אוריקון. על פי הדיווחים, יותר מ-20,000 מעריצים התכנסו לאירועי הבכורה שלהם שהתקיימו בשלוש ערים ביפן. ב-13 בנובמבר, Apink זכו בפרס "הריקוד הנשי הטוב ביותר" בטקס Melon Music Awards 2014 עבור הקליפ שלהן לשיר "Mr. Chu". ב-24 בנובמבר, הלהקה הוציאה לאור את המיני-אלבום החמישי שלהן,  *Pink Luv*, עם הסינגל המוביל 'LUV'. הסינגל הגיע למקום הראשון באתרים גדולים כמו מלון, Mnet, Genie, Monkey3,Olleh Music. בנוסף, הסינגל דורג במקום הראשון במשך שלושה שבועות רצופים בתוכנית הטלוויזיה "Inkigayo". בדצמבר 2014 הלהקה זכתה בפרס זמר השנה של גאון.

### 2015–הווה
ב-16 ביולי 2015 הלהקה הוציאה את האלבום המלא השני שלה *PINK MEMORY.* הסינגל "Remember" מתוך האלבום הגיע במצעדים למקום ה-13 ב-Top Twitter Tracks chart, ולמקום ה-14 במצעד שירי העולם הדיגיטליים של הבילבורד.

בינואר 2015 הלהקה זכתה בפרס דיסק הזהב לביצוע הנשי הטוב ביותר.

בנובמבר 2015 הלהקה זכתה בטקס פרסי המוזיקה של מלון, לפי הצבעת הקהל, בפרס טופ 10.

ביולי 2016 הלהקה יצאה לסיבוב הופעות בחמש ערים ביפן, תחת השם Apink 2nd LIVE TOUR 2016. PINK SUMMER. לאחר ההופעה הלהקה הוציאה מהדורת וידאו של ההופעה בתקליטי DVD, עם סרטון בונוס מיוחד.

ב-13 בספטמבר 2016 הלהקה פרסמה רשימת רצועות של אלבום חדש שייקרא *Pink Revolution.* האלבום יצא לאור ב-26 בספטמבר.

בינואר 2016 הלהקה יצאה לסיבוב הופעות, הראשון של להקת בנות קוריאנית מ-2012, בשם Memory: Apink North American Tour בצפון אמריקה והופיעה בוונקובר, לוס אנג'לס, סן פקנסיסקו ודאלאס.

ב-2 ביולי 2018 הלהקה הוציאה את המיני-אלבום *ONE & SIX* האלבום הגיע למקום ה-11 במצעד האלבומים העולמיים של בילבורד, והלהקה הגיעה למקום ה-39 בדירוג Social 50 של הבילבורד. במגזין הבילבורד נכתב "הבנות מציגות צליל דאנס מתוחכם יותר, במקום פופ 'מסטיקי' ותמים, ושינוי מהתמימות הקופצנית של האלבומים הקודמים".

בסוף שנת 2020 השיר "Dumhdurum: דורג על ידי הבילבורד כשיר השני הטוב ביותר של השנה בקיי-פופ.

ב-2022 סון נאון עזבה את הלהקה בגלל "בעיות בלוח זמנים". היא ציינה כי "זו הייתה החלטה קשה לאחר שיקולים רבים, וזו לא הייתה החלטה קלה. מעכשיו אהייה "פנדה" ואתמוך ב-Apink"

## דיסקוגרפיה

## קישורים חיצוניים
* 

## הערות שוליים

קטגוריה:להקות בנות דרום קוריאניות
קטגוריה:להקות קיי-פופ